Hit schbrächen ebbe 50% vo de BaslerInne s K in Kind als CH /x/ úss. Au d Lenis g, wie in «glai», wird zur Fortis k oder ch («klai» odr «chlai») und basst sich dr Ussbrooch in dr Umgäbig vo dr Stadt aa. D Entrundig spiilt hit kai groossi Rolle me: numme no [iə̯] («grien» statt «grüen») isch seer verbraitet; aber s git au Lyt wo sunscht seer en ússbräggts Baseldytsch hänn und drotzdämm [yə̯] saage. Au s Zäpfli-r, [ʁ], wird kuum meh as [χ] («ch») usgsproche, so sait me hützudaag «Bilder», währed s im traditionelle Baseldytsch «Bildch» gsi isch. S Alldags-Baseldytsch, wo die Veränderige dure gmacht het, isch dodermit e Mischig vo Niider- und Hochalemannisch. Däm Dialäggt sait men au Baseldütsch statt Baseldytsch.